41. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 136/471 της 7/21 Απρ. 1997, (ΦΕΚ Β΄ 327) Αύξηση μηνιαίου μερίσματος του Ταμείου Ασφαλίσεων Συμβολαιογράφων. Έχοντας υπόψη 1.Τις διατάξεις της παρ. 2 του άρθρ. 66 του Νόμ. 2084/92 (Α΄ 165). 2.Τις διατάξεις του άρθρ. 23 παρ. 1 περίπτ. στ΄, 24 παρ. 1 και 2 περίπτ. γ΄, 26 παρ. 1 και 27 παρ. 1 περίπτ. δ΄ του Νόμ. 1558/85 (Α΄ 137) καθώς και τις διατάξεις του Π. Δ./τος 372/95 (Α΄ 201). 3.Τις διατάξεις του άρθρ. 29Α του Νόμ. 1558/1985 (Α΄ 137) όπως προσετέθησαν με τις διατάξεις του άρθρ. 27 του Νόμ. 2081/1992 (Α΄ 154). 4.Τις διατάξεις του άρθρ. 7 του Νόμ. 1275/1982 (Α΄ 100). 5.Την αριθ. 80078/4.10.96 απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β΄ 924). 6.Το γεγονός ότι από τις διατάξεις της απόφασης προκαλείται δαπάνη σε βάρος του προϋπολογισμού του Ταμείου Ασφαλίσεως Συμβολαιογράφων ύψους 62 εκατ. δρχ. περίπου για το τρέχον οικονομικό έτος, για την οποία έχει εγγραφεί πίστωση στον ΚΑΕ 0621. 7.Την αριθ. 1479/6/15.1.1997 απόφαση του Υπουργού Εθνικής Οικονομίας, σχετικά με την πολιτική που θα ακολουθηθεί κατά το 1997 για την αύξηση των συντάξεων και των εφάπαξ παροχών που χορηγούνται από τους φορείς κοινωνικής ασφάλισης και το Δημόσιο. 8.Την από 17.3.1997 οικονομική έκθεση της Δ/νσης Αναλογιστικών Μελετών της Γ.Γ.Κ.Α. 9.Το γεγονός ότι το ανώτατο καταβαλλόμενο μηνιαίο μέρισμα δεν υπερβαίνει τις 100.000 δρχ. 10.Τη γνώμη του Δ.Σ. του Ταμείου Ασφάλισης Συμβολαιογράφων που διατυπώθηκε στις αριθ. 30.12.1996 και 13.2.1997 συνεδριάσεις του, αποφασίζουμε: Τα καταβαλλόμενα από το Ταμείο Ασφαλίσεως Συμβολαιογράφων μηνιαία μερίσματα στους μέχρι 31.12.1996 συνταξιούχους αυτού, αυξάνονται από 1.1.1997 ως ακολούθως: α)Κατά ποσοστό 2,5% επί του ποσού των συντάξεων όπως έχει διαμορφωθεί την 31 Δεκεμβρίου 1996 ως διορθωτικό ποσό. β)Κατά ποσοστό 2% από 1.1.1997 επί του ποσού αυτών όπως θα έχει διαμορφωθεί μετά την προηγούμενη αύξηση. γ)Κατά ποσοστό 2,5% από 1.7.1997 επί του ποσού αυτών όπως αυτό θα έχει διαμορφωθεί την 30.6.1997. 